
Aveţi grijă de unde cumpăraţi carne de porc pentru 
sărbători! „Doar 10% din carnea prezentă în galantare este 
de provenienţă românească! Restul este import”, arată un 
studiu realizat de cercetători ai A.S.E. Deşi România are un 
potenţial natural substanţial, în contrast cu Bulgaria, 
Ungaria şi Polonia, şi-a permis „luxuľ „importului de 
| produse agroalimentare în cantităţi semnificative, in 
detrimentul producţiei interne", a declarat şeful I.N.S., 
„| Tudorel Andrei. lată de ce, autorităţile române au încercat 
M să interzică creşterea porcilor în gospodării, pînă la urmă, 
doar, limitind numărul. Toţi miniştrii Agriculturii au închis, 
„pas cu pas”, fermele de porci româneşti, ca să facă loc 
importurilor străine! Mafia internaţională a cărnii a ales 
piaţa din România, fiindu-i extrem de uşor să distrugă 
industria internă, pentru că autorităţile române s-au vîndut 
lor şi nu le pasă. Sub pretextul pestei porcine africane sau 
al nerespectării unor norme de biosecuritate mai drastice 
decit la N.A.S.A., D.S.V.-urile din teritoriu au anulat pe 
bandă rulantă autorizatiile fermelor autohtone, bágindu-i în 
faliment pe crescătorii de animale. 


Importăm carne de porc de proastă calitate, pentru că 
RAO porcii nostri din Guvern nu sînt capabili sá dezvolte si sá 

europene, care ţin să nu mai fim producători de carne. 
Ungaria, Polonia şi Bulgaria, nu s-au supus dictaturii U.E. lată de ce, pesta porcină şi aviara au fost 
utilizate în România ultimilor decenii ca armă de distrugere a fermelor româneşti, pentru că 
reprezentau o concurenţă de temut. 


În prag de sărbători, piaţa cărnii din România, în proporţie de 90% din import, afişează preţuri 
europene la aceleaşi venituri româneşti umilitoare, pentru că, nu-i aşa?, carnea provine de la porcii 
nestresati ai mafiei mondiale. Oare cu ce instrumente au măsurat „autorităţile” europene gradul de 
stres al porcilor crescuţi la ei? Probabil, i-au ascultat cu urechea. La cit sînt de săraci românii, nu-i 
interesează cit de stresat a fost porcul tăiat sau dacă e un porc „euro 5", potrivit pretențiilor UE, cînd 
dintr-un salariu abia îşi plătesc întreţinerea pe o lună, îşi iau plasa cu medicamente şi nimicuri de 
mîncare. Invocatul stres al porcilor şi pesta sînt „motivele" unei crize artificiale care să poată justifica 


importul şi scumpirea cărnii. Se apropie sărbătoarea Crăciunului si din cauza că porcii româneşti nu 
grohăiesc în limbajul smintit al U.E., deja au fost anunţate noi focare de pestă inventată în 
gospodăriile româneşti. 


Miine-pomiine va veni directivă de la UE că şi legumele, fructele şi buruienele comestibile de la noi 
sînt suferinde de stres. Despre salariile şi pensiile românilor stresate la maxim nu vrea să ştie U.E, 
care ne socoteste leut cu leut. Porcii, vitele şi gáinile, care au hrănit dintotdeauna poporul, nu mai sînt 
bune. Potrivit unui proiect de ordin al A.N.S.V.S.A, care reglementează microclimatul pentru porcinele 
din crescătorii, fermierii români au fost obligaţi de foştii miniştri ai agriculturii, vinduti şi incapabili, să 
păstreze liniştea în vecinătatea fermelor de porci, să le asigure luminozitate opt ore pe zi, să nu-i ţină 
în curent. Potrivit indicatiilor preţioase, purcelusii integrați în U.E. nu trebuie ţinuţi în frig, nici în 
căldură excesivă, cocina trebuie să fie antifonată, să aibă muzică ambientală, împotriva stresului. 
Cînd fermierii români fac reparaţii la acoperiş, e obligatoriu să ducă porcii la film, la terasă, la bazin cu 
masaj, chiar şi în Dubai, asta în cazul în care echipa de reparaţii nu ştie să bată cuiele în şoaptă. 
Adaug şi eu un paragraf legii, prin care fermierii trebuie să lege porcul la ochi înainte de sacrificare, 
excepţie făcînd cazul în cazul porcul refuză, desigur, în scris. Oare n-ar trebui să le punem porcilor 
pernă sub cap, să le dăm apă cu paharul şi hrană din farfurie cu lingura? 


Ba că porcii nu sînt adormiti înainte de tăiere, ba, că nu trebuie să facem zgomote mari în preajma 
cotetului cu porci, altfel porcii se stresează si carnea nu mai e fragedă! Nu mai ştie românul cum s-o 
mai dea cu derbedeii de la UE, atita timp cît dulăii cei mari nu vor pleca de la măcelărie, de lîngă 
ciolanele de stat. Asemenea condiţii ar trebui legiferate urgent de guvern în spitalele pentru oameni, 
nu pentru porci. Bunicii noştri creşteau porcii în cocini. Şi ce gust avea carnea de porc!, nu ca aceasta 
din import, cu gust de iască. Aşa-zisele norme, de fapt binecunoscute manevre mafiote, vor închide 
de tot fermele autohtone, pentru că au primit comisioane să importe carne de porc. 


U.E. n-are în sertar legi pentru oamenii simpli de la sate, care încă mai trăiesc la fel ca în evul mediu, 
în colibe, pe cîmpuri, fără lumină electrică, în mizerie şi foame. Însă prestidigitează cu ordonanţe 
avantajoase pentru marii producători europeni, sponsori ai partidelor şi campaniilor lor electorale. 
Aşadar, păstraţi liniştea lîngă tarcul porcilor, altfel spus, adio manifestaţiilor zgomotoase în fata 
cotetelor Parlamentului sau ale Cotroceniului! Legile sînt făcute să apere mai mult animalele oficiale 
cu statut de parvenit. Pe noi ne-au făcut praf la capitolul nivel de trai, protecţie socială, sănătate şi 
învăţămînt. 


Ar fi minunat ca românii să fie uniţi şi să nu cumpere decit din gospodăriile româneşti carne, lapte, 
brînză, ouă, astfel, speculantii externi ar lua o mare ţeapă. Aşa, că, români, vă rog ascultati-| pe lon 
Creangă: „Voi cu inima crestiná,/ Cumpärati de la románi.// [...] Şi atuncea viaţa noastră/ Precum râul 
cristalin,/ Se va scurge limpezită/ De otravă şi venin./ Morţii noştri n-or mai plânge/ Sub călcâie de 
haini./ Sus dar, inimile voastre!/ Nici un ac de la străini!” (fragment adăugit din poezie postumă a lui 
lon Creangă, publicată la Editura „Cugetarea - Georgescu Delafras”). 

